केपटाउन टेस्‍ट में दक्षिण अफ्रीका के खिलाफ तीसरे टेस्‍ट में बॉल टैम्‍परिंग की घटना के बाद ऑस्‍ट्रेलियाई क्रिकेटर, अपने देश के मीडिया के निशाने पर हैं. ऑस्‍ट्रेलियाई मीडिया ने सबसे ज्‍यादा गुस्‍सा टीम के कप्‍तान (अब पूर्व) स्‍टीव स्मिथ पर उतारा है. ऑस्‍ट्रेलियाई क्रिकेटरों के इस घटना में शामिल होने से वहां के क्रिकेटप्रेमी खुद को आहत महसूस कर रहे हैं.अखबार सिडनी मार्निंग हेरल्ड ने लिखा है, ‘स्टीव स्मिथ की छवि इस प्रकरण के बाद कभी नहीं सुधर पाएगी.’|